Държавен вестник, бр. 11, 2016 г., стр. 5

БРОЙ  11	
Д Ъ Р Ж А В Е Н  В Е С Т Н И К 	
СТР.  5  
По изключение, при невъзможност за 
участие на цялата група и по преценка на 
общината, от съответната група може да бъде 
допуснато да кандидатстват минимум полови-
ната от свързаните блок-секции/сгради, които 
следва да покриват изискването за минимум  
36 самостоятелни обекта и да са последова-
телно разположени. Това изключение важи за 
група минимум от две блок-секции или за група 
с повече от две свързано застроени сгради. 
По изключение и по преценка на общината 
през 2015 г. могат да бъдат одобрявани за об-
новяване и сгради с минимум 32 самостоятел-
ни обекта с жилищно предназначение, които 
са построени преди 1975 г. и са с доказани 
конструктивни проблеми.
Финансиране на многофамилни жилищни 
сгради през 2016 г.
·	 В обхвата на Програмата от 1.01.2016 г. 
допустими за финансиране са и:
 – многофамилни жилищни сгради, стро-
ени по индустриален способ: ЕПЖС 
(едропанелно жилищно строителство); 
ППП (пакетно-повдигани плочи); ЕПК 
(едроплощен кофраж); пълзящ кофраж 
и разновидностите им – на три или 
повече етажа, от минимум 6 (шест) 
самостоятелни обекта с жилищно 
предназначение до 36 самостоятелни 
обекта с жилищно предназначение;
 – многофамилни жилищни сгради (ма-
сивни сгради), проектирани преди 
26 април 1999 г., на три или повече ета-
жа с 6 (шест) или повече самостоятелни 
обекта с жилищно предназначение.
Горепосочените сгради са допустими за 
финансиране само в случаите, когато попадат 
извън обхвата на проектните предложения на 
общините по ПО 1 и ПО 2 на Оперативна про-
грама „Региони в растеж“ (ОПРР) 2014 – 2020.
Предвид обстоятелството, че в рамките 
на ОПРР 2014 – 2020 е определен ресурс за 
мерки за енергийна ефективност на много-
фамилни жилищни сгради в 67 общини, до-
пустими бенефициенти по програмата, всяка 
община – конкретен бенефициент по ОПРР 
2014 – 2020, трябва да гарантира липсата на 
двойно финансиране на сградите, които ще 
одобрява по двете програми – Националната 
и по ОПРР 2014 – 2020, включително чрез 
подаване на декларация за липса на двойно 
финансиране по образец. Декларацията се 
подава от кмета на общината към ББР с 
искането за сключване на договор за целево 
финансиране.
При наличие на свързано строителство 
при сградите, допустими за финансиране през 
2016 г., а именно няколко блок-секции, които 
са свързани помежду си, т.е. не са отдалечени 
една от друга и образуват общ архитектурен 
ансамбъл, следва групата от блок-секции да 
кандидатства заедно по Националната про-
грама. 
·	 В рамките на Националната програма 
се финансират през 2016 г. многофамил-
ни жилищни сгради, които са одобре-
ни по Проект BG161PO001-1.2.01-0001 
„Енергийно обновяване на българските 
домове“ по Оперативна програма „Ре-
гионално развитие“ 2007 – 2013, но за 
които към 31.12.2015 г. не са извършени 
строителни и монтажни работи съгласно 
приложения списък (Приложение № 19).
·	 Реализирането на сградите, одобрени по 
Проект BG161PO001-1.2.01-0001 „Енергий-
но обновяване на българските домове“, 
за които към 31.12.2015 г. не са извър-
шени строителни и монтажни работи, 
се извършава от съответната община 
съгласно указания (приложение № 18).
Инвестициите за сградите следва да се 
приоритизират, като се даде предимство за 
най-старите и големи панелни сгради, сгради 
с доказани сериозни конструктивни пробле-
ми, застрашаващи живота на живущите в 
тях. Също така е необходимо да се търси 
компактен ефект от дейностите – например 
насочване към целева група сгради в опре-
делени квартали, и др.
В допълнение, при оценката на подадените 
заявления през 2016 г. общината трябва да 
третира с приоритет многофамилните жилищ-
ни сгради, строени по индустриален способ, 
като предимство се дава първо на сградите с 
над 36 самостоятелни обекта, а след това на 
тези с под 36 самостоятелни обекта, строени 
по индустриален способ. 
През 2016 г. общината може да разглежда и 
да одобрява заявления за кандидатстване на 
всички допустими сгради по Програмата при 
спазване на изискването за отдаване на при-
оритет по гореописания ред. Подписването на 
договори за целево финансиране ще се извършва 
съобразно разполагаемия финансов ресурс.
ВАЖНО!
Общината следва да има предвид, че изпъл-
нението на дейности по сградите, които ще 
бъдат одобрени и ще имат подадени искания 
към ББР за сключване на договори за целево 
финансиране през 2016 г., може да започне едва 
през 2017 г., след като са сключени договорите 
за целево финансиране и след като:
 – бъдат приключени дейностите по всички 
сгради със сключени договори за целево 
финансиране през 2015 г., и
 – при наличен финансов ресурс по Про-
грамата.